La Cate Figueres

Essencials
2023-06-30 18:30 - 20:00 (Europe/Madrid) | La Cate, Ronda Arolas, 4, Figueres, Girona, 17600, Espanya
El pròxim 30 de juny a les 18.30 h a La Cate de Figueres gaudirem de la projecció del documental Essencials. Posarem sobre la taula la lluita de tres professionals de la salut indispensables i la de moltes altres.
A la presentació participaran Raquel Bonell Barrachina, directora del film, membre de Salut, Drets, Acció i sòcia de Quepo; Eva Robles, portaveu del Sindicat d’Atenció Domiciliaria (SAD) i Ainhara Del Pozo, antropòloga, col·laboradora de la Plataforma Cap Raval Nord Digne. Ens hi acompanyes?

Essencials
Cuidar la salut de les persones, especialment la de les més vulnerables, és la motivació de l’Antònia, la Clàudia i la Pilar, una infermera, una metgessa i una cuidadora que protagonitzen aquest documental.
Amb la seva dignitat i fortalesa, aquestes professionals són les que sostenen un sistema que fa aigües per tot arreu. Tothom sap que són essencials, però no podran aguantar així durant molt de temps. Veurem si la seva vocació i la seva profunda creença en un model de salut universal, públic i equitatiu per tothom les empenyerà a continuar en la lluita, o decidiran abandonar.
